Source: http://blog.arpcc.ro/2012/08/beneficiile-pentru-copii-din-cateva.html
Timestamp: 2017-10-24 07:47:19+00:00
Document Index: 42016369

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Custodie Comună - ARPCC: Beneficiile pentru copii din câteva țări UE și marea problemă a României
Beneficiile pentru copii din câteva țări UE și marea problemă a României
De Marin Pana | 24.8.2012 .
(articol preluat de la adreesa web http://cursdeguvernare.ro/beneficiile-pentru-copii-din-cateva-tari-ue-si-marea-problema-a-romaniei.html)
Guvernul german tocmai pregătește o lege prin care să fie alocați bani pentru mamele dispuse să stea acasă și să-și crească copii până la vârsta de 3 ani. Motivele sunt mai multe – între altele, capacitatea redusă a sistemului de creșe – dar rațiunea principală se referă la marea problemă a Europei: scăderea demografică. Iar încurajarea natalității prin sprijin financiar acordat familiilor s-a dovedit a fi o măsură care funcționează.
Diferența între sumele acordate copiilor în vestul Europei și cele din România este de peste 10 la 1, câteva exemple din legislația occidentală fiind edificatoare în acest sens. Fără măsuri fiscale în favoarea noii generații, ne vom confrunta cu mari probleme pe termen mediu și lung: o problemă de încurajare a natalităţii, de întinerire a populaţiei, de demografie. În definitiv, o investiţie în contribuţiile viitoare la bugetele sociale.
La fel ca marea majoritate a ţărilor europene, Germania acordă sume de bani egale pentru fiecare copil persoanei care are copilul în întreţinere. Plăţile alocaţiilor ( Kindergeld) se fac în urma aprobării unei cereri adresate agenţiilor familiale care funcţionează la nivel local (Famillienkasse).
Suma este de 154 euro (aproximativ 700 lei)/copil/lună pentru fiecare din primii trei copii şi 179 euro (800 lei)/copil/lună pentru fiecare din următorii, de la al patrulea în sus. Este ca şi cum un român ar beneficia de scutire de impozit pentru circa 4.300 lei ( 5.000 lei) de fiecare copil.
În Irlanda, fiecare din primii doi copii este susţinut de stat cu 150 euro, iar de al treilea în sus cu 187 euro.
Finlanda acordă 100 euro pentru primul copil, 111 euro pentru al doilea, 142 euro pentru al treilea, 162 euro pentru al patrulea şi câte 183 euro de la al cincilea în sus.
Danemarca acordă banii şi în funcţie de vârsta copilului. Astfel, între 0 şi 2 ani, cuantumul lunar al alocaţiei este de 190 euro (plata se face trimestrial în coroane daneze, cursul de conversie folosit a fost 1 euro = 7,46 coroane). Între 3 şi 6 ani, alocaţia care revine lunar este de 150 euro iar după 7 ani scade cu puţin sub 120 euro.
Exemplele ar putea continua, dar ideea de bază este atenția deosebită acordată de sistemele sociale vest-europene generației viitoare. Nu doar la nivel declarativ, ci cât se poate de concret, la nivelul sumelor acordate, care depășesc cu mult pe cele acordate de statul român, chiar dacă se ține cont de diferența de nivel de trai.
Practic, exprimat în euro, diferența este de un ordin de mărime, adică 10 la 1.
În varianta românească, deducerea pentru un copil aflat în întreţinere se ridică la cel mult 100 lei ( echivalentul unui beneficiu sub forma banilor rămaşi la contribuabil de 16 lei sau 3,67 euro). La care se adaugă doar 42 lei, adică 9,65 euro. Per total, ceva mai mult de 13 euro.
Asta dacă nu cumva părintele face parte din categoria considerată prea bogată pentru deduceri ( de la 2.520 lei sau 566 euro pe lună), caz în care pentru copilul aflat în întreținere nu mai beneficiază de nici un fel de deducere.
De la această abordare și până la plasarea în fruntea clasamentului sărăciei la copii la nivelul UE nu mai este decât un pas. Majorarea sumelor acordate ar fi necesară dar nu și suficientă, fiind de preferat deducerea unor sume consistente pentru cei care lucrează și nu acordarea nediferențiată de bani unor părinți, care, pe alocuri, trăiesc exact de pe urma alocației. Asta pentru a stimula creșterea numărului de copii care să poată avea un nivel de trai decent și care să poată contribui ulterior la susținerea viitoarelor generații de pensionari, nu să încarce și mai mult factura socială ca urmare a nivelului scăzut de pregătire și ridicat de evaziune sau infracționalitate.
la 15:11
Cazul Cengiz Kiliç împotriva Turciei
Custodia Copiilor în Suedia - Evoluţii Recente
Ce fac daca parintele rezident încalcă prevederile...
Exemplu clasic în care separarea nu a fost asumată...
Beneficiile pentru copii din câteva țări UE și mar...
Ce se poate face daca mama s-a mutat la 500 de km ...
Stabilirea custodiei asupra minorilor în sistemul ...
Cum ar trebui sa arate planul parental pentru un c...
Acte oficiale de care aveți nevoie într-un proces ...
Propunerile CSM de imbunatatire a legii 272/2004 (...
Vizita virtuala: o optiune care chiar functioneaza...
Punctul 9 din avizul CSM la Proiectul de Modificar...
Punctul 8 din avizul CSM la Proiectul de Modificar...
Punctul 7 din avizul CSM la Proiectul de Modificar...
Punctul 6 din avizul CSM la Proiectul de Modificar...
Punctul 5 din avizul CSM la Proiectul de Modificar...
Punctul 4 din avizul CSM la Proiectul de Modificar...
Punctul 3 din avizul CSM la Proiectul de Modificar...
Punctul 2 din avizul CSM la Proiectul de Modificar...
Punctul 1 din avizul CSM la Proiectul de Modificar...